बरसात के मौसम में दिमागी बुखार यानी इंसेफेलाइटिस का कहर शुरू हो जाता है। इंसेफेलाइटिस के कहर का अंदाजा इस बात से लगाया जा सकता है कि पिछले चार दशक में इस बीमारी से बीस हजार से अधिक मौतें हो चुकी हैं। हर साल पांच-छह सौ बच्चे सरकारी रिकॉर्ड में मरते हैं इंसेफेलाइटिस के सबसे अधिक शिकार तीन से 15 साल के बच्चे होते हैं। यह बीमारी जुलाई से दिसम्बर के बीच फैलती है। सितम्बर-अक्टूबर में बीमारी का कहर सबसे ज्यादा होता है।